Avslører navnet på sin nye sønn
På Instagram har Kim Kardashian West til sine 138 millioner følgere lagt ut en skjermdump av hennes meldingssamtale med Kanye West som viser et bilde av den nyfødte gutten og teksten: «Fantastisk morsdag med fødselen av vårt fjerde barn. Vi er mer enn velsignet. Vi har alt vi trenger». I Kardashians bildetekst står det bare: «Psalm West». Hun har også lagt ut samme melding til sine 60 millioner følgere på Twitter. Psalm er ifølge babynames.com et hebraisk navn som betyr «Sang». 10. mai fikk paret sitt fjerde barn, ved hjelp av surrogatmor, og Kardashian West skrev følgende på Twitter da fødselen ble bekreftet: – Han er her, og han er perfekt. Før hun fulgte opp: – Han er også Chicagos tvilling. Lol. Jeg er sikkert på at han vil forandre seg mye, men nå er han helt lik henne. Det høyprofilerte Kardashian West-paret har fra før av datteren Chicago (15 måneder), sønnen Saint (3) og datteren North (5).
Kim Kardashian West og Kanye Wests fjerde barn har fått navnet Psalm West.